paragraph_text: Kao župnik u Župi Glođane suprotstavlja se nasilnom pokrštavanju muslimana u nekoliko okolnih sela, od strane pravoslavaca, zbog čega biva uhićen i nekoliko dana pritvoren u zatvoru u Đakovici. Dana 7. ožujka 1913. na putu, blizu sela Janosha, crnogorski vojnici skinuli su mu franjevački habit, a onda su ga ubili petorim hicima iz puške. Tijelo mu je odmah bilo pokopano na tome istom mjestu. Nakon nekoliko tjedana nađeno je njegovo neraspadnuto tijelo te je preneseno u crkvu u Zjum.